**Ateitis neatsiejama nuo praeities**

|  |  |
| --- | --- |
| **Reikalavimai dalyviams:** | Programa skirta 13-16 m. amžiaus vaikams gyvenantiems Rokiškio r. Panemunio kaime |
| **Aprašymas:** | Užsiėmimus sudarys informacijos pateikimas per informacines technologijas (Panemunio kaimo bendruomenės namuose, kuriuose vyks užsiėmimai, yra kompiuteriai su interneto prieiga), diskusijos ir aptarimai, kūrybinės užduotys. Taip pat planuojami turistiniai žygiai pėsčiomis ir dviračiais į kaimo sodybas, puoselėjančias tradicijas (Aukštadvario kaime Klemkų sodyba, Viršilų km. Lizdenių sodyba ir kt.), pažintinės ir teminės ekskursijos į etnografinį muziejų, regioninius parkus. Programa leis arčiau susipažinti su mitybos ir sveikatos tausojimo papročiais, Lietuvos etnografinių regionų kulinariniu paveldu, tradiciniais, kalendoriniais švenčių patiekalais. Mokiniai praktinių užsiėmimų metu patys ruoš tradicinius patiekalus (bendruomenės namuose yra naujai įrengta virtuvė). Į užsiėmimus, organizuojamas šventes bus kviečiami kaimo bendruomenės nariai, mokinių tėvai, seneliai. Numatoma organizuoti tradicines kalendorines šventes, kurių metu vyks įvairios sportinės varžybos. Panemunyje yra futbolo ir krepšinio aikštės. Bendradarbiaudami su Panemunio jaunimo asociacija ,,Prie Nemunėlio“ vaikai galės naudotis įvairiu sportiniu inventoriumi (treniruokliais, stalo teniso stalu ir kt.). Ši programa būtų vertinga daugumai 7-10 klasių mokinių, nes suteikiamos žinios, aktyvi veikla, darbas grupėje skatintų paauglio asmenybės augimą, būtų lavinami bendravimo įgūdžiai, tai mokiniams suteiktų pasitikėjimo savimi dalyvaujant visuomenei naudingoje veikloje, padėtų suprasti pilietiškumą, atsakomybę už juos supančią aplinką ir ten gyvenančius žmones. |
| **Programos vykdytojas**  | Mokytoja Vitalija Pivoriūnienė, tel. 867440692, el paštas vityteee@gmail.com |
| **Vaikų skaičius** | 12 |
| **Programos vykdymo vieta** | Nemunėlio 19a, Panemunis, Rokiškio r.(Panemunio kaimo bendruomenės namuose) |
| **Programos vykdymo laikas** | Ketvirtadienis, penktadienis 16-18val. |